Közlekedési és Beruházási Minisztérium
[bookmark: _Toc0]Közműkiváltási munkák kezdődnek hétfőtől a Hamzsabégi parkban a Déli Körvasút beruházás keretében
Szeptember 14-től közműkiváltási munkákat - távközlési, elektromos, közvilágítási és csapadékvíz-elvezetési hálózatok kiépítését - végzik el a Hamzsabégi parkban a Déli Körvasút II. ütemének megvalósítása érdekében. A várhatóan október közepéig tartó munkák idején a parkban és a környező közutakon időszakos korlátozásokra kell számítani.
A Déli Körvasút II. ütemének megvalósításához szükséges közműkiváltási munkák kezdődnek szeptember 14-én a Hamzsabégi parkban. A várhatóan október közepéig tartó munkálatok a Budafoki út és a Bartók Béla út közötti szakaszt érintik, és a beruházás II. ütemében a III. és IV. vágány, valamint a kapcsolódó műtárgyak megépítésének szükséges előfeltételei.
A tervezett közműkiváltások nélkül a vágányok és a hozzájuk kapcsolódó műtárgyak kivitelezése nem folytatható a tervezett ütemben. A szeptember 14-én kezdődő munkák nélkül a Déli Körvasút projekt nem folytatható.
A beruházás ezen szakaszában a többi között a távközlési, elektromos, közvilágítási és csapadékvíz-elvezetési hálózatok végleges kiváltása, illetve kiépítését végzik el a szakemberek. A környék zsúfoltsága és a meglévő közművek miatt a munkák egy része a vasúti pálya alatt, irányított fúrással valósul meg. Ez teszi lehetővé a Hamzsabégi parkban szükséges munkaterület minimalizálását. Az érintett területen a szakemberek mintegy 4200 négyzetméternyi ideiglenes munkaterületen dolgoznak szeptember 14-től.
A Hamzsabégi parkot érintő nyílt árkos munkavégzés szakaszosan, a lehető leggyorsabb ütemben zajlik, a vezetékek elhelyezését követően pedig azonnal elvégzik a föld visszatöltését és a terület rendezését. A zöldfelületek a lehető leggyorsabb ütemben visszakapják eredeti állapotukat.
A szeptemberi munkálatok részeként az Erőmű utcai, a Mohai–Fadrusz utcai és a Fejér Lipót–Bukarest utcai gyalogos aluljárók új közvilágítást kapnak, emellett a vasúti pálya és a műtárgyak megfelelő vízelvezetéséhez új csapadékvíz-elvezető hálózat épül ki.
Az október közepéig tartó - hétvégi munkavégzést is magában foglaló kivitelezés - kivitelezés idején a Hamzsabégi park érintett részein és a kapcsolódó közutakon ideiglenes korlátozásokra kell számítani. A csatorna- és közvilágítási munkák elvégzése várhatóan nem jár a nappali zajterhelési határérték túllépésével.

